Taotlus Järvamaa metskonna metsaülemale Estonian Cup rattamaratonisarja osavõistluse korraldamiseks.

Eesmärk on läbi viia 2023 a Eesti maastikurattasarja Estonian Cup osavõistlus. Korraldajatel on soov pakkuda osalejatele juba eelnevatel aastatel tuttavaks saanud põnevat rada, mida antud ümbruskonna maastik Järva- ja Tapa valla (Jäneda ümbruse) maadel võimaldab. Eesmärk on tuua piirkonda tuntust, propageerida piirkonnas rattasporti ja tutvustada üritusel kaasalööjatele ümberkaudset loodust ja vaatamisväärsusi ning pakkuda kohalikkele ettevõtjatele võimalust teenuste pakkumiseks.

Võistlus on plaanis läbi viia- Valgehobusemäe suusa ja puhkekeskuses. Rattarada läbib Järva vallale lisaks ka Tapa valla territooriumi- läbides seal olemasolevaid spordiradasid ja ka muid maastikul eksisteerivaid metsateid ja ka väiksemaid külateid.

Lisa: Lisatud rada tutvustav kaart.

Eeldatavasti on selle üritusel ca 500 osalejat, kellest 300 inimest läbivad ühistardist pika raja- maratoni- rajapikkusega ca 50 km. 200 võistlejat stardib lühemale rajale-poolmaratonile, mille trassi pikkus on ca 25km. Samuti toimuvad keskuses traditsioonilised laste rattavõistlused.

Jälgime kindlasti ka avaliku infot seoses COVID19 olukorda silmas pidades ja täidame kõiki soovitusi ja ettekirjutusi, mis puudutab avalike ürituste korraldamist vabas looduses. Arvestame ka sellega, et olukorra muutudes võib üritus sootuks ära jääda.

Üritus toimub 09.09.2023. Võsitluskeskusesse hakkavad võistlejad jõudma alates kella 9.30-st. Stardid toimuvad kell 12.00 - 13.00. Võistluse orienteeruv lõpp kell 17.00.

Ürituse korraldaja on MTÜ AT Spordiklubi(Reg nr 80302599). Peakorraldajaks on Peeter Dedov (23.08.1981) , mob 51 51 005, e-mail peeter.dedov@gmail.com . Ürituse korraldamisel on abiks Järva Vallavalitsus, Valgehobusemäe suusa- ja puhkekeskus ning kohalik spordiaktiiv (SK Vargamäe).

Ürituse turvaülem on Kalju Kertsmik (21.05.1960, mob 52 14 270, e-mail kalju.kertsmik@valgehobuse.ee ) . Tema taotleb kooskõlastused Maanteeametist ja tagab rajal võistlejate ohutuse organiseerides turvameeskonnad ja tähistused teede ristumistele, maanteeületuskohtadele jms.

Ürituse korraldamisel on auasjaks ja eesmärgiks kahjustada võimalikult vähe loodust. Raja lõplikul valikul lähtume Keskkonna ametnike ja RMK spetsialistide soovitustest ja nõuetest. Samas soovime pakkuda võimalikult huvitavat ja vahelduvat maastikku- pakkudes sportlikku pinget ja mis võimaldab Eestimaa looduse nautimist ja elamust, mis kutsub osalejaid siia piirkonda tagasi. Rahulikumale osalejale on meil eesmärk pakkuda võimalikult palju vaateid ümbruskonna järvedele.

Üritusel kasutatakse Valgehobusemäe keskuse statsionaarset helivõrku.

Keskuses kasutatakse väikesemõõdulisi varjealuseid ja telke, et kaitsta elektroonikaseadmeid ja kohtunikke ilmastiku eest. Ilmselt kasutatakse ka nn tiimitelke, mille all valmistatakse ette rattad võistluseks.

Parkimine korraldatakse Valgehobusemäe keskuse parklas ja keskusesse viiva tee ääres, kuhu autod pargitakse ainult ühele pool tee serva, võimaldades ka seejuures liigelda kahesuunaliselt. Parkimist korraldab kogemustega meeskond.

Avalikel teedel liiklust ei suleta. Teede ületused kooskõlastatakse Maanteeametiga ja tähistatakse nõuetekohaselt. Teeületuskohtades ja muudel ohutust ja tähelepanu nõudvates kohtades on liiklust jälgimas ja ohutust tagamas selleks ette valmistatud inimesed.

Rada läbib neid kinnistuid, mille läbimiseks on saadud omaniku nõusolek. Rada võib läbida ka neid kinnistuid, mille puhul on omanikule tehtud telefonikõne, aga sellele ei ole vastatud, kuid samas on omanikule edastatud vastav teade ja taotlus kirja või e-kirja teel ning sellele ei ole keelavalt reageeritud. Seejuures omaniku kinnistul ei tehta muid muutusi, kui teerajalt/teelt takistuste kõrvaldamine (oksad, mahalangenud puud, heintaimede niitmine jms).

Lugupidamisega

Peeter Dedov AT Spordiklubi MTÜ Estonian Cup Valgehobusemäe 8. osavõistluse peakorraldaja Mob +372 515 1005

01.08.2023